Foto: Zoran Cardula

UMJETNIK i grafički dizajner Zoran Cardula iz Skoplja, na svojstven je način odao počast jugoslavenskom dizajnu, odnosno nekima od najpoznatijih vizuala popularnih brendova iz doba bivše države. Poznati je retro-dizajn tako postavljen u kontekst suvremenih vizualnih formi, ali da pritom niti malo nije izgubio na svojoj prepoznatljivosti.

"Odrastao sam u toj zemlji, stoga sam želio napraviti nešto što će oživjeti dobre stare uspomene. Jugoslavija je bila poznata po snažnoj industriji i brojnim uspješnim brendovima, pa sam odlučio redizajnirati neke od vizuala koje povezujemo s tim proizvodima", objašnjava Cardula na stranici BoredPanda gdje je objavio svoje radove , te dodaje:

"Htio sam im dodati suvremenu, sofisticiranu notu, ali da pritom zadrže svoje prepoznatljive dizajnerske elemente. Nažalost, mnogi od tih proizvoda, kao ni tvornica, više ne postoje, stoga je to bio razlog više da vas upoznam s odličnim dizajnom iz toga vremena".

Tekst se nastavlja ispod oglasa